Tentudíako monasterioa

Tentudíako monasterioa Badajozko probintzian Calera de León herrian dagoen XIII. mendeko eliza-gotorlekua da. Askoren iritziz Espainiako Mudejar arteaaren adibide garrantzitsuenetariko bat da. 1931tik kultura-ondasunaren izendapena du.http://www.boe.es/datos/pdfs/BOE//1931/155/A01181-01185.pdf Jatorrizko baseliza Done Jakueren Ordenaren Pelay Pérez Correak eraiki zuen. XVI. mendetik monasterioaren kategoria du.

 Eraikina 
Monumentuan bi alde azpimarratuko ditugu: klaustroa eta eliza.

 Eliza 
Elizak aldaketa asko ezagutu ditu. Gaur egun habearte bakarra du, kanoi gangaz estalia. Elizaren burua eta alboetako kaperak gehiago errespetatu ziren; kapera hauek zabalak dira eyta ertz gangak dituzte, tronpen gainean eraikiak. Kapera horietan Done Jakueren Ordenaren maistruak lurperatuta daude. Garrantzi handia du presbiterioan ikusten den azulejuzko erretaula, Francisco Niculoso Pisano artista ospetsuak egina. Erretaula hori 1518an enkargatu zen, Tentudíako gudua gogorarazteko.

 Klaustroa 
XVI. mendeko hasieran elizari atxiki zitzaion klaustro txiki hau. Bere estiloa mudejar da, ladreiluz egina, erdiko uraska batekin eta bi solairutan antolatuta.

 Iruditegia 

 Erreferentziak 

 Kanpo loturak 

 :Monasterioaren gaineko informazioa.

Kategoria:Calera de León
Kategoria:Extremadurako kultura-ondasunak
Kategoria:Espainiako mudejar arkitektura
Kategoria:Badajozko probintziako monumentuak
Kategoria:Extremadurako elizak
Kategoria:Extremadurako monasterioak
Kategoria:XIII. mendeko arkitektura
Kategoria:Pizkundetar elizak
Kategoria:Eliza-gotorlekuak